ועדת הכספים, כנסת 18, פרוטוקול מספר 1218, 2012-11-27 14:45

משה גפני: מספר פנייה 680, יש מישהו שמסביר?

צחי דוד: כן.

צחי דוד: יש.

משה גפני: מי זה?

צחי דוד: שלום, צחי מאגף התקציבים.

משה גפני: אם אפשר להרים יד שנדע, בבקשה.

צחי דוד: צחי דוד, אגף התקציבים.

צחי דוד: הפנייה נועדה לביצוע שינויים פנימיים בתקציב המשרד לשירותי דת, שעיקרם תקצוב שלושה מיליון שקלים למימון הרשאות עבר בהקמת מוסדות דת.

משה גפני: מה זה שירותי הדת האלה?

צחי דוד: המשרד לשירותי דת?

משה גפני: לא.

משה גפני: מה זה המשרד אני גם לא יודע, אבל זה לא חשוב עכשיו.

משה גפני: מה זה הכסף?

צחי דוד: שלושה מיליון השקלים מיועדים למימון שינויים פנימיים שמטרתם מימון הרשאות עבר.

צחי דוד: זאת תקנת הקמת מוסדות דת, עובד בהרשאה להתחייב.

צחי דוד: יש צורך להוסיף שלושה מיליון שקלים לתקציב המזומן לאור הביצוע הגבוה השנה.

משה גפני: לאן?

משה גפני: לאיזה מקום?

צחי דוד: לאיזה מקום?

משה גפני: כן.

צחי דוד: תקנה שיש בה התחייבויות של עשרות מיליוני שקלים.

צחי דוד: זה לא - - -

משה גפני: לֶמָה זה?

משה גפני: בתי-כנסת, מקוואות, מסגדים, כנסיות – מה?

צחי דוד: בתי כנסת – הקמה.

צחי דוד: מקוואות – הקמה ושיפוצים.

משה גפני: ויש רשימה מוגדרת או?

צחי דוד: יש קולות קוראים, שוויוניים.

צחי דוד: זה לפי תמיכות.

צחי דוד: רשות מקומית מקבלת השתתפות מסוימת בהקמה או בשיפוץ.

צחי דוד: זה עובד בכל רחבי הארץ.

צחי דוד: מי בעד אישור הפנייה ירים את ידו.

צחי דוד: מי נגד?

צחי דוד: אין.

צחי דוד: מי נמנע?

צחי דוד: אין הצבעה בעד אישור פנייה מספר 680 – פה אחד נגד – אין נמנעים – אין

משה גפני: הפנייה אושרה.

משה גפני: פנייה מספר 702.

משה גפני: סקרים, נשאיר את הסקרים עכשיו.

משה גפני: פניות מספר 713, 714.

משה גפני: ייעוץ פיננסי, מה יש לכם אתם?

משה גפני: שבוע הבא.

משה גפני: פנייה מספר 743, רשות השידור.

משה גפני: פנייה מספר 792.

קריאה: כן, פנייה מספר 792.

קריאה: עושים פה שינויים פנימיים בתוך המשרד לאזרחים ותיקים ובלשכת הקשר "נתיב", להסטת שיא כוח-אדם, - - - כוח-אדם.

קריאה: ותגבור של המשרד לפיתוח הנגב והגליל בסך שלושה מיליון שקלים בהתאם לסיכום תקציבי לשנת 2012.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין?

משה גפני: הצבעה בעד אישור פנייה מספר 792 – פה אחד נגד – אין נמנעים – אין

משה גפני: הפנייה אושרה.

משה גפני: פנייה מספר 795.

צחי דוד: הפנייה נועדה לביצוע שינויים פנימיים הבאים מתקציב המשרד לשירותי דת:

צחי דוד: 1.6 מיליון שקלים למימון הרשאות בתמיכה לקבורה אזרחית, בהתאם להחלטת בית-המשפט.

משה גפני: תעשה לי טובה, גם-כן.

משה גפני: מה אתה מסביר לי פה?

משה גפני: מה זה, אותן נסיעות של זה?

קריאה: כן.

משה גפני: הנסיעות לחוץ לארץ, לבדוק?

קריאה: כן.

משה גפני: תפרידו את זה, בבקשה.

משה גפני: אני לא מאשר נסיעות.

משה גפני: עד שאני לא נוסע אני לא נותן לאף-אחד לנסוע.

משה גפני: השר נוסע לזה?

משה גפני: השר נוסע לבדוק פעילות?

משה גפני: פניות מספר 801, 802.

משה גפני: רבותיי, אני מבקש בזריזות.

צחי דוד: פנייה זו נועדה לביצוע שינויים פנימיים בתקציב המשרד לפיתוח הנגב והגליל, ושמסיכום התקציב עם המשרד בסך 6.95 מיליוני שקלים.

צחי דוד: וכן, להעברת שני מיליון שקלים לתכנית החומש למגזרי המיעוטים, בהתאם להחלטת הממשלה 1539.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 801 ו-802 – פה אחד נגד – אין נמנעים – אין

משה גפני: הפניות אושרו.

משה גפני: פניות מספר 807-806.

צחי דוד: הפניות נועדו להעברת 2.3 מיליוני שקלים מהמשרד לפיתוח הנגב והגליל לחטיבה להתיישבות, להצבת מבנים יבילים בפריפריה ולפיילוט בנייה להשכרה.

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 806 ו-807 – פה אחד נגד – אין נמנעים – אין

משה גפני: הפניות אושרו.

משה גפני: פניות מספר 809-808.

צחי דוד: הפניות נועדו להעברת מיליון שקלים בהוצאה ושני מיליון שקלים בהרשאה להתחייב עבור הקמת תשתיות במושב עידן, בהתאם לסיכום בין משרדי החקלאות, הבינוי והשיכון - - -

משה גפני: מה זה מושב עידן?

משה גפני: למה דווקא מושב עידן?

משה גפני: איפה זה?

צחי דוד: מושב עידן זה מושב בערבה התיכונה, שקלט גלי מתיישבים מאוד גדולים לפני מספר שנים.

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 808 ו-809 – פה אחד נגד – אין נמנעים – אין

משה גפני: הפניות אושרו.

משה גפני: פנייה מספר 818.

רוברט אילטוב: כבוד היושב-ראש.

משה גפני: כן.

רוברט אילטוב: פנייה מספר 801 – מענקי בינוי ושיכון – אפשר לדעת מה זה?

רוברט אילטוב: אני מצטער מאוד, אנחנו עברנו על זה מהר.

משה גפני: איפה פנייה מספר 801?

משה גפני: איזה עמוד?

רוברט אילטוב: 17 - - -

קריאה: 16.

ליה שמטוב: 17.

משה גפני: מה השאלה?

רוברט אילטוב: מה זה?

משה גפני: הוא הסביר.

רוברט אילטוב: הוא לא הסביר.

משה גפני: הסביר, הסביר.

משה גפני: אתה רוצה להסביר עוד פעם את פניות מספר 802-801?

שכיב מוראד שנאן: הוא לא הסביר.

משה גפני: הסביר, הסביר.

רוברט אילטוב: אני לא הבנתי מה הוא הסביר.

צחי דוד: הפנייה נועדה לביצוע שינויים פנימיים בתקציב המשרד לפיתוח הנגב והגליל, ולמימוש הסיכום התקציבי עם המשרד - - - תקציבי לשנים 2012-2011 בסך 6.9 מיליון שקלים, ולהעברת שני מיליון שקלים בהתאם לתכנית החומש למגזרי המיעוטים בהתאם להחלטת הממשלה 1539.

צחי דוד: מדובר בתקציב ניהול התכנית - - -

רוברט אילטוב: זה מענקי בינוי ושיכון?

צחי דוד: לא, לא, לא.

רוברט אילטוב: מספר פרט 42?

צחי דוד: התשובה היא לא.

רוברט אילטוב: אז זה מה שאני שואל.

רוברט אילטוב: אישור ועדה, מספר ועדה 0801.

צחי דוד: כן.

רוברט אילטוב: אני מדבר על מספר פרט 42: מענקי בינוי ושיכון – לזה אני מבקש הסבר.

משה גפני: מה זה?

משה גפני: אבל שם עוד מורידים

צחי דוד: הבנתי, זה המקור.

משה גפני: מורידים, זה המקור.

משה גפני: זה לא הולך לשם.

צחי דוד: הבנתי.

משה גפני: מורידים תשעה מיליון שקלים.

רוברט אילטוב: אוקי, הבנתי.

משה גפני: טוב.

משה גפני: פנייה מספר 818.

צחי דוד: לתשומת-לב חברי הכנסת: מדובר בתקנת רזרבה.

צחי דוד: לא מורידים מפעילות של - - -

משה גפני: כן, כן.

משה גפני: זה לא יורד מפעילות, אבל זה יורד.

משה גפני: מה עכשיו, טרכטנברג יש פה?

משה גפני: פנייה מספר 818.

אופיר להב: בהתאם להחלטת ממשלה מה-18 במרץ, מדובר על מענקים לבנייה של דירות לעולים קשישים.

אופיר להב: פשוט, יישום ההחלטה.

ליה שמטוב: בעד.

שכיב מוראד שנאן: מי בעד - - -

משה גפני: רגע.

משה גפני: גם לי יש שאלות למשרד לקליטת העלייה.

משה גפני: מי נמצא פה מהמשרד לקליטת העלייה?

אופיר להב: אופיר להב.

משה גפני: מה?

משה גפני: אתה מהמשרד לקליטת העלייה?

אופיר להב: כן.

משה גפני: מה השם?

אופיר להב: אופיר להב.

רוברט אילטוב: זה שהוא לא מדבר רוסית מפריע לך?

משה גפני: לא, לא.

משה גפני: אני דווקא בעד שידבר אידיש, כדי שאני לא אבין כלום.

משה גפני: מה אמרת?

משה גפני: מה זה, 55 אלף שקל?

משה גפני: מה?

אופיר להב: 55 מיליון שקל בהרשאה להתחייב.

משה גפני: 55 מיליון.

אופיר להב: בהרשאה להתחייב.

אופיר להב: וזה בעצם יישום החלטת הממשלה מה-18 למרץ בנושא בניית דירות לעולים קשישים, או מה שנקרא: דו"ח טרכטנברג.

משה גפני: טוב.

ליה שמטוב: אפשר לחזור לפנייה מספר 808?

משה גפני: לא, לא, תעשו לי טובה.

משה גפני: אנחנו בפנייה מספר 818, את לא רוצה לאשר את זה?

משה גפני: אני דווקא סומך על המשרד לקליטת העלייה.

ליה שמטוב: לא, אני אמרתי בעד.

משה גפני: בסדר.

ליה שמטוב: אבל פנייה מספר 808.

משה גפני: רגע.

משה גפני: 818 – מי בעד אישור הפנייה?

משה גפני: מי נגד?

משה גפני: מי נמנע?

משה גפני: הצבעה בעד אישור פנייה מספר 818 – פה אחד נגד – אין נמנעים – אין

משה גפני: הפנייה אושרה.

משה גפני: זה רק בגלל שאני סומך על המשרד לקליטת העלייה.

משה גפני: חוץ מזה, - - -

ליה שמטוב: כי זה מהר מאוד, ופספסנו פה משהו.

משה גפני: מה זה?

משה גפני: מה?

משה גפני: חברת הכנסת שמטוב, מה?

ליה שמטוב: אפשר הסבר לפנייה מספר 808?

צחי דוד: כן.

משה גפני: מה זה?

ליה שמטוב: מה זה שיכון?

צחי דוד: על התשתיות במושב עידן.

שכיב מוראד שנאן: מושב עידן.

משה גפני: מושב עידן, הוא הסביר.

משה גפני: זה בערבה שם, שהייתה שם קליטה.

משה גפני: פניות מספר 830-829.

אורי גבע: הפנייה נועדה להעביר מיליון שקל מהמשרד לקליטת העלייה למשרד ראש הממשלה, על החלטת ממשלה 2833 בנושא הקמת גרעיני משימה עירוניים, - - -

קריאה: והרחבת - - -

משה גפני: מה זה הקמת גרעיני משימה עירוניים?

קריאה: זו החלטת ממשלה בנושא - - -

משה גפני: מה "החלטת ממשלה"?

משה גפני: מה זה?

קריאה: תגיד לו מה זה הפרויקט.

קריאה: אני לא מכיר את הפרויקט.

משה גפני: מה זה?

משה גפני: טוב, אחרי שתדעו מה זה תגידו לי.

משה גפני: פנייה מספר 842.

אורי גבע: פנייה זו נועדה לתגבר את תקציב ההרשאה להתחייב של משטרת ישראל לקראת הבחירות הקרובות.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 842 – פה אחד נגד – אין נמנעים – אין

משה גפני: הפנייה אושרה.

קריאה: - - -

משה גפני: מה?

משה גפני: מי הסביר את זה?

משה גפני: אבל אתה לא ביטחון-פנים.

קריאה: הוא חולה.

משה גפני: בסדר, אוקי.

משה גפני: אם מישהו עכשיו לא נמצא, אז תגידו לי.

משה גפני: אני לא רוצה סתם ככה באוויר.

משה גפני: אני רוצה שמישהו שעוסק בעניין, שיסביר.

משה גפני: פניות מספר 844-843.

משה גפני: אחרי זה יכתבו ב"דה-מרקר" שאני לא יודע על מה אני מצביע.

משה גפני: זאת אומרת, הם לא כתבו את זה אבל הם יכולים לכתוב.

משה גפני: פניות מספר 844-843.

שכיב מוראד שנאן: אתה אומר שהם מתביישים לשדר את האמת, הא?

משה גפני: נו, מיגון נחל-עוז.

משה גפני: נו, גן בנחל-עוז.

משה גפני: זה פשוט לא בסדר, שהרפרנט יגיע.

משה גפני: למיגון גן בנחל-עוז.

משה גפני: אם אני הייתי עיתונאי, חבל על הזמן, עמוד ראשון: משרד האוצר לא רוצה למגן את הגן בנחל-עוז בגלל שאין רפרנט.

משה גפני: אבל אני לא עיתונאי.

משה גפני: פנייה מספר 845.

משה גפני: המדפיס הממשלתי.

צחי דוד: אדוני היושב-ראש, אם אפשר לחזור לפנייה.

משה גפני: לאן לחזור?

צחי דוד: לגן בנחל-עוז.

משה גפני: טוב, תסביר, נו.

שכיב מוראד שנאן: אנשים נרדמים פה בשמירה.

צחי דוד: אני רפרנט החברה להתיישבות.

משה גפני: כן, בסדר.

משה גפני: הבנתי.

צחי דוד: ההעברה היא למשרד הביטחון.

צחי דוד: המיגון בנחל-עוז, זה פרויקט שנקבע כבר לפני זמן מה.

צחי דוד: הוחלט שהאיגום התקציבי יבוצע במשרד הביטחון.

צחי דוד: ולכן תקציב החטיבה, המיועד לנושא הזה, עובר למשרד הביטחון.

משה גפני: מי בעד אישור הפניות 844-843 – מיגון הגן בנחל-עוז?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 843 ו-844 – פה אחד נגד – אין נמנעים – אין

משה גפני: הפניות אושרו.

משה גפני: פנייה מספר 845 – המדפיס הממשלתי.

אורי גבע: פנייה זו באה יחד עם - - -

משה גפני: אתה הרפרנט - - -

אורי גבע: של המדפיס הממשלתי.

משה גפני: בבקשה.

אורי גבע: וגם של הפנייה הבאה.

אורי גבע: אנחנו - - -

משה גפני: בבקשה, תסביר את שתיהן יחד.

אורי גבע: אסביר את שתיהן.

אורי גבע: הפנייה נועדה לעשות שני דברים: הראשון, זה הסטות פנימיות בתקציב המדפיס הממשלתי לקראת סוף השנה.

אורי גבע: והחלק השני זו העברה של כסף מהתקציב השוטף לתקציב הפיתוח להשלמה תקציבית שם.

משה גפני: מי בעד אישור פנייה מספר 848?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 848 – פה אחד נגד – אין נמנעים – אין

משה גפני: הפנייה אושרה.

משה גפני: מי בעד אישור פנייה מספר 850?

משה גפני: – לא, סליחה.

טמיר כהן: לא, 845.

משה גפני: טעיתי.

משה גפני: לא.

אורי גבע: לא, לא טעית על הראשונה.

אורי גבע: זה בסדר.

קריאה: - - -

שכיב מוראד שנאן: לא, 848.

משה גפני: 848.

טמיר כהן: לא, 845.

שכיב מוראד שנאן: לא.

שכיב מוראד שנאן: הוא דיבר על פניות שמספרן 845 ו-848.

משה גפני: אני חוזר על ההצבעה: מי בעד אישור פנייה מספר 845?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 845 – פה אחד נגד – אין נמנעים – אין

משה גפני: הפנייה אושרה.

משה גפני: מי בעד אישור פנייה מספר 848?

משה גפני: מי נגד?

משה גפני: מי נמנע?

משה גפני: הצבעה בעד אישור פנייה מספר 848 – פה אחד נגד – אין נמנעים – אין

משה גפני: הפנייה אושרה.

משה גפני: פנייה מספר 850 – מינהל מקרקעי ישראל.

אמיר רשף: הפנייה נועדה להגדיל את תקציב ההנחות בקרקע במינהל מקרקעי ישראל בסך של 538 אלפי שקלים, בהתאם לביצוע לפועל ולפי צפי הביצוע ליתרת השנה.

שכיב מוראד שנאן: לאן זה מיועד?

רוברט אילטוב: לאן זה?

רוברט אילטוב: למי זה מיועד?

אמיר רשף: מדובר על הנחות בקרקע שמינהל מקרקעי ישראל נותן, ורושמים את זה בתקציב כמו הוצאה.

אמיר רשף: זה תוקצב במקור ב-800 מיליון שקלים לפי הביצוע השנה - - -

רוברט אילטוב: זה דיור למשתכן או בר-השגה?

אמיר רשף: יש בזה גם מחיר של מחיר למשתכן.

רוברט אילטוב: אנחנו מתנגדים.

אמיר רשף: זה 44 מיליון שקל מתוך סך הסכום שמופיע פה.

רוברט אילטוב: כי הנושא הזה בבית-המשפט.

רוברט אילטוב: אנחנו רוצים - - -

שכיב מוראד שנאן: מי מקבל את ההנחות?

אמיר רשף: ההנחות – בעיקר זה לישובים באזורי עדיפות.

אמיר רשף: מדובר על ישובים בפריפריה, בהקצאות בפטור ממכרז.

אמיר רשף: מדובר גם על הקצאות של קרקע למגורים, וגם הקצאות של קרקע לתעשייה, מסחר ותיירות.

שכיב מוראד שנאן: אפשר לקבל פירוט של הדבר הזה?

אמיר רשף: פירוט?

רוברט אילטוב: זה בדיוק הנושא שאנחנו מתווכחים עליו.

משה גפני: טוב, אוקי.

אמיר רשף: מדובר על מאות עסקאות, אדוני, חבר הכנסת.

שכיב מוראד שנאן: אדוני היושב-ראש, אני מבקש לקבל פירוט.

שכיב מוראד שנאן: אם זה פריפריה ואזורי עדיפות לאומית וזה, אני רוצה לבדוק בבקשה אם יש ישובים חרדים.

משה גפני: בסדר, אם אפשר.

קריאה: מה השאלה?

שכיב מוראד שנאן: אם הישובים החרדים שבאזור מקבלים.

אמיר רשף: מדובר על מאות עסקאות - - -

משה גפני: אוקי.

משה גפני: אם אפשר לקבל פירוט, אם תוכל להעביר לנו פירוט.

שכיב מוראד שנאן: תוך כמה זמן?

שכיב מוראד שנאן: נעשה רוויזיה עד שהוא שיעביר.

משה גפני: לא, לא, אני לא מביא להצבעה.

רוברט אילטוב: אין רוב.

משה גפני: פנייה מספר 851.

צחי דוד: הפנייה נועדה לתקצוב 1.5 מיליון שקלים לתפעול קברי אבות, בהתאם לסיכום בין המשרדים.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 851 – פה אחד נגד – אין נמנעים – אין

רוברט אילטוב: לגבי הסעיף הקודם, זה ירד מסדר היום?

משה גפני: כן.

רוברט אילטוב: עד מתי הוא צריך להביא את הנתונים?

משה גפני: הוא צריך להביא היום, מחר.

אמיר רשף: לא, לא הבנתי בדיוק מה אתם מבקשים לדעת.

משה גפני: הפירוט, לאן הכסף הזה הולך.

אמיר רשף: מדובר על מאות עסקאות - - -

שכיב מוראד שנאן: אפשר לקבל אותן?

משה גפני: באיזה ישובים?

אמיר רשף: מרבית העסקאות הן בישובים בפריפריה, בגליל ובנגב - - -

משה גפני: בסדר.

משה גפני: אז אם אפשר את - - -

רוברט אילטוב: הכול זה קריטריון, ניתנת ההנחה.

שכיב מוראד שנאן: מי מקבל את ההנחה הזאת?

שכיב מוראד שנאן: על סמך מה נותנים את ההנחה הזאת?

שכיב מוראד שנאן: מיהם בעלי הקרקע שמקבלים?

משה גפני: את ההחלטה של מועצת המינהל, אם אפשר להעביר לנו.

משה גפני: יש שם את הפירוט.

אמיר רשף: בסדר.

משה גפני: זה לא עולה היום.

משה גפני: פניות מספר 853-852.

צחי דוד: הפניות נועדו להעביר 12 מיליון שקל ממשרד הבינוי והשיכון למינהל האזרחי לצורך שיפוץ כבישים מסוכנים ביהודה ושומרון.

משה גפני: מי בעד אישור הפניות ירים את ידו.

שכיב מוראד שנאן: איפה?

שכיב מוראד שנאן: שיפוץ של איזה כבישים מסוכנים?

משה גפני: כבישים מסוכנים ביהודה ושומרון.

שכיב מוראד שנאן: אה.

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 853-852 – פה אחד נגד – אין נמנעים – אין

משה גפני: הפניות אושרו.

משה גפני: פנייה מספר 854.

קריאה: ועדת הבחירות.

משה גפני: בבקשה.

משה גפני: כן, ועדת הבחירות.

אהרון שבח: אנחנו ביקשנו מאגף התקציבים להעביר לנו מקדמה בסך 50 מיליון שקל על חשבון התקציב שאושר בוועדה, פה.

משה גפני: כן, ויש פה 36 מיליון שקל.

אהרון שבח: - - - 46 מיליון שקל היו.

אהרון שבח: הוא אמר שהוא יעביר את זה עכשיו, חֶלֶק, ובעוד שבועיים עוד חֶלֶק.

משה גפני: טוב.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 854 – פה אחד נגד – אין נמנעים – אין

משה גפני: הפנייה אושרה.

משה גפני: פניות מספר 856-855.

דרורית שטיינמץ: פנייה 830, אפשר?

אורי גבע: כן.

אורי גבע: הפנייה הזו נועדה לתגבור של המשרד לאזרחים ותיקים מהמוסד לביטוח לאומי, לצורך תמרוץ קופות-חולים למניעות מיסוד וטיפול בקשישים בקהילה.

אורי גבע: זה פרויקט שהמשרד - - -

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 855 ו-856 – פה אחד נגד – אין נמנעים – אין

משה גפני: הפניות אושרו.

משה גפני: פנייה מספר 857.

משה גפני: פניות מספר 860-858.

אורי גבע: פניות אלה נועדו לתגבור של תקציב משרד החוץ בכשני מיליון שקלים, מהם: 1,150,000 שקלים – משרד ההסברה והתפוצות יתגבר את פעולות ההסברה שמשרד החוץ מבצע בחוץ לארץ.

אורי גבע: וגם - - -

שכיב מוראד שנאן: שר החוץ נסע לבדוק את הזה?

אורי גבע: סליחה?

שכיב מוראד שנאן: שר החוץ נסע לבדוק?

אורי גבע: לא הבנתי.

משה גפני: הוא שואל אם זה נסיעות של שר החוץ.

דרורית שטיינמץ: לא, לא.

דרורית שטיינמץ: ממש לא.

אורי גבע: לא.

אורי גבע: ממש לא.

אורי גבע: ממש לא.

דרורית שטיינמץ: זה - - -

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות שמספרן 860-858– פה אחד נגד – אין נמנעים – אין

משה גפני: אם זה היה לנסיעות של שר החוץ לא היינו מאשרים.

משה גפני: פנייה מספר 861.

משה גפני: פניות מספר 863-862.

אמיר רשף: הפנייה נועדה לתקצוב של 121 מיליון שקל מהמוסד לביטוח לאומי למשרד הרווחה והשירותים החברתיים, לצורך תקצוב מסגרות לאנשים עם מוגבלויות.

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות מספר 862 ו-863 – פה אחד נגד – אין נמנעים – אין

משה גפני: הפניות אושרו.

משה גפני: פניות מספר 868-864.

רונית מורן: רשות הטבע והגנים.

רונית מורן: הפנייה נועדה להעביר תקציבים לנושא של עידוד פנאי ונופש, שיקום אתר עבדת – החלטת ממשלה.

רונית מורן: שיקום ים המלח, שיקום בתי גידול לחים וכבישי גישה.

משה גפני: וכביש נופי.

רונית מורן: כביש נופי.

שכיב מוראד שנאן: איפה זה?

משה גפני: איפה הכביש הנופי?

רונית מורן: הנה, חורפיש-בית-ג'אן.

קריאה: - - -, תסתכל ב-4.

רונית מורן: סעיף 4.

שכיב מוראד שנאן: איפה סעיף 4?

קריאה: "- - - כולל לכביש - - -".

משה גפני: לא יהיה דבר כזה, חבר הכנסת שנאן.

משה גפני: לא יהיה דבר כזה שאני הבטחתי, שלא יקיימו בסוף.

משה גפני: אין דבר כזה.

משה גפני: עד היום זה לא קרה.

משה גפני: מה אתה מסתכל שם?

רוברט אילטוב: מחפש את השם שלו.

משה גפני: - - -

שכיב מוראד שנאן: אני לא מאמין למראה עיניי.

משה גפני: תאמין, תאמין.

משה גפני: לכן, אמרתי לך: צריך להאמין.

משה גפני: יש כאלה שלא מאמינים בכלום, אני לא מבין אותם.

שכיב מוראד שנאן: אתה שֶבֶּךָ אני מאמין.

שכיב מוראד שנאן: גם אפילו יותר - - -

משה גפני: טוב.

משה גפני: והבטיח לי מר הראל לוקר שאת מיליון וחצי השקלים הנוספים הוא מביא ממשרד ראש הממשלה, לא קשור לפנייה הזאת.

משה גפני: הכביש ההוא ייגמר.

משה גפני: זה הסיכום.

דרורית שטיינמץ: נכון.

משה גפני: תודה רבה.

משה גפני: מי בעד אישור הפניות ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור פניות שמספרן 868-864 – פה אחד נגד – אין נמנעים – אין

משה גפני: הפניות אושרו.

משה גפני: פנייה מספר 869.

מיכה פרלמן: הפנייה נועדה לתקצב שינויים פנימיים בתקציב המדען הראשי במשרד התעשייה, המסחר והתעסוקה.

מיכה פרלמן: וגם 10 מיליון שקל בהרשאה להתחייב כדי לממן את החלק של האיחוד האירופי בשיתופי פעולה בינלאומיים.

משה גפני: טוב.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 869 – פה אחד נגד – אין נמנעים – אין

משה גפני: הפנייה אושרה.

משה גפני: 870 – מטה הסייבר.

משה גפני: שישה תקני כוח-אדם.

דרורית שטיינמץ: נכון.

אורי גבע: מטה הסייבר כרגע נמצא בשלבי הקמה.

משה גפני: כן.

משה גפני: חמישה מתוכם הם ערבים או שכל השישה יהודים?

אורי גבע: בהתאם להנחיות.

משה גפני: בהתאם להנחיות.

שכיב מוראד שנאן: אז זה באמת רוויזיה עד שנקבל את הרשימה.

משה גפני: טוב.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה מספר 870 – פה אחד נגד – אין נמנעים – אין

משה גפני: הפנייה אושרה.

שכיב מוראד שנאן: רוויזיה - - -

משה גפני: יש רוויזיה של חבר הכנסת שכיב שנאן.

משה גפני: פניות מספר 872-871.

רוברט אילטוב: אתה באמת רוצה רוויזיה, חבר הכנסת שנאן?

שכיב מוראד שנאן: מה?

רוברט אילטוב: אני אכניס רוויזיה לכביש?

שכיב מוראד שנאן: תכניס - - -

אורי גבע: רק הערה: הם עוד לא נקלטו, אני לא יודע מי הם.

אורי גבע: ולמטה הסייבר - - -

משה גפני: אנחנו מסיימים.

משה גפני: דבר עם חבר הכנסת שנאן.

משה גפני: תאמין לי, הוא בחור הגיוני.

משה גפני: אתה תסביר לו, הוא יסיר את הרוויזיה.

משה גפני: פניות מספר 872-871.

אנסטסיה סוריקינה: הפנייה נועדה לתגבר את התקציב של המשרד להגנת העורף בסך של כשלושה מיליון שקלים - - -

משה גפני: עבור מה?

אנסטסיה סוריקינה: להשלמת פערי מיגון בגין המבצע האחרון בדרום.

משה גפני: כמה כסף?

אנסטסיה סוריקינה: 3.1 מיליון שקלים.

משה גפני: כמה?

רוברט אילטוב: מה זה, פיקוד העורף?

משה גפני: כן, כן.

משה גפני: מיגון.

משה גפני: שֶמָה?

אנסטסיה סוריקינה: שלושה מיליון שקלים.

משה גפני: עבור מה?

משה גפני: מה עושים עם שלושה מיליון שקלים?

אנסטסיה סוריקינה: זה מיגוניות לחקלאים.

אנסטסיה סוריקינה: מיגוניות למשרד הבריאות.

אנסטסיה סוריקינה: זה מיגוניות.

אנסטסיה סוריקינה: השלמת מיגוניות.

משה גפני: שלושה מיליון?

משה גפני: מה זה?

אנסטסיה סוריקינה: זה מיגוניות.

אנסטסיה סוריקינה: זה לא מיגון של מבנים.

משה גפני: כן, אני מבין.

משה גפני: אבל שלושה מיליון שקלים זה - - -

אנסטסיה סוריקינה: מה, מעט או הרבה?

משה גפני: מעט.

קריאה: הרבה.

משה גפני: מעט.

אנסטסיה סוריקינה: אז בגלל זה יש השלמת פערים.

משה גפני: הבנתי.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות שמספרן 872-871 – פה אחד נגד – אין נמנעים – אין

משה גפני: הפניות אושרו.

משה גפני: פניות מספר 876-874.

מיכה פרלמן: הפניות נועדו להעביר 254,651,000 מיליון שקל לוועדה לתכנון ולתקצוב כדי לממן את התכנית הרב-שנתית בהשכלה הגבוהה.

משה גפני: לא הבנתי כלום.

משה גפני: רק שנייה.

רוברט אילטוב: אתה נשאר עם הרוויזיה?

רוברט אילטוב: מתי אתה מצביע על הרוויזיה?

משה גפני: אני לא מצביע.

משה גפני: צריך לשכנע אותו להוריד, הוא יוריד.

רוברט אילטוב: זה לא סחר-מכר.

שכיב מוראד שנאן: אז אני ככה.

רוברט אילטוב: זה מרחב קיברנטי.

רוברט אילטוב: אתה חייב גם אנשי מקצוע.

רוברט אילטוב: אין שם - - -

שכיב מוראד שנאן: אני לא מדבר שלא יביאו אנשי מקצוע.

שכיב מוראד שנאן: יש גם אנשי מקצוע.

רוברט אילטוב: אבל זה לא סחר-מכר פה.

שכיב מוראד שנאן: אתה - - -

רוברט אילטוב: אני יודע.

רוברט אילטוב: מה זה לא - - -?

רוברט אילטוב: זה נושא מאוד חשוב.

רוברט אילטוב: מה, אתה עכשיו תעצור להם את העבודה?

שכיב מוראד שנאן: זו בעיה שלי ושלהם.

רוברט אילטוב: לא, זו לא בעיה שלך.

דרורית שטיינמץ: זו בעיה של כולנו.

רוברט אילטוב: זו בעיה של כולם, מה זה.

דרורית שטיינמץ: זו ממש לא בעיה שלנו ושלך.

שכיב מוראד שנאן: בסדר, אני שואל למה אתם - - -

רוברט אילטוב: כשיגישו - - -

משה גפני: רגע, רבותיי, שנייה.

משה גפני: תנו לי רגע לסיים את הישיבה.

משה גפני: רבע מיליארד שקל למוסדות להשכלה גבוהה – עכשיו אתם רוצים שנעביר את זה ככה או שאפשר לחכות לשבוע הבא?

מיכה פרלמן: לא.

מיכה פרלמן: עכשיו זו מנה אחת בעצם משתי מנות.

מיכה פרלמן: בסך-הכול, זה סדר-גודל של 750 מיליון שקל שאנחנו צריכים להעביר עד סוף השנה להשכלה הגבוהה.

שכיב מוראד שנאן: טמיר, אני מסיר את הרוויזיה.

משה גפני: מה זה הכסף הזה?

מיכה פרלמן: זה חלק מהשלמת התכנית הרב-שנתית שסוכמה אחרי שהכינו את תקציב 2012-2011.

מיכה פרלמן: הייתה תכנית רב-שנתית שסוכמה בין משרד האוצר לוועדה לתכנון ולתקצוב – הוצגה לממשלה וגם הוצגה לכנסת – להוסיף סך-כל של שבעה מיליארד וחצי שקלים על פני שש שנים להשכלה הגבוהה.

מיכה פרלמן: בגלל שזה לא בבסיס התקציב כל שנה, גם בשנה שעברה וגם השנה אנחנו נאלצים לבוא בסוף השנה ולהעביר להם מנת מימון משמעותית דרך ועדת הכספים – בעצם לעשות הסטות בתקציב המדינה כדי לממן את זה – זה בעצם חלק מאותה מנת מימון תוספתית.

משה גפני: אני יכול לדעת מה התכנית?

מיכה פרלמן: ודאי.

משה גפני: לא, לא ודאי.

משה גפני: אני רוצה תכנית.

משה גפני: אנחנו מדברים פה על תכנית של 750 מיליון שקל.

משה גפני: מישהו יכול להגיד: עבור מה זה הולך?

משה גפני: בגלל שהסגל הזוטר בא בטענות, והסגל הבכיר.

משה גפני: אני יכול לדעת?

מיכה פרלמן: יש פה גם את סמנכ"ל תקצוב בוועדה לתכנון ולתקצוב, שגם הוא יוכל להסביר.

משה גפני: כן.

גדי פרנק: אז עוד פעם.

גדי פרנק: אני חוזר על חלק מהדברים, אבל אני אגיד את זה יותר מפורט: התכנית הזאת זו אותה תכנית רב-שנתית שאושרה לפני כשנה וחצי.

גדי פרנק: פשוט, בגלל שהתקציב הדו-שנתי לא אּפְשר כבר להכיל אותה בבסיס התקציב, אז עד לסיום התקציב הדו-שנתי הנוכחי מעבירים לנו את זה בצורה של הסטות בתוך תקציב המדינה, ולאחר-מכן זה ייכנס לבסיס התקציב.

גדי פרנק: זו אותה תכנית שהוצגה הן בממשלה והן בכנסת באוקטובר 2011.

גדי פרנק: דרך אגב, לגבי הסגל הזוטר והסגל הבכיר שציינת: נחתמו בחצי השנה האחרונה הסכמי שכר בהסכמה, הן עם הסגלים האלה והן עם הסגלים האלה, כך שהדבר הזה כבר לא על הפרק.

גדי פרנק: אבל, בכל מקרה, הדבר הזה מממן בעיקר המשך של הגדלת הנגישות והגידול בסטודנטים; קליטה של סגל בכיר וזוטר, שבמשך שנים לא נקלט במוסדות להשכלה גבוהה וכולי.

גדי פרנק: הוצגה בפירוט, הן בוועדת החינוך, התרבות והספורט של הכנסת, והן בממשלה.

מיכה פרלמן: ולמעשה היא מיושמת בפועל.

מיכה פרלמן: זאת אומרת, המימון בא כדי לתקצב את היישום שלה בפועל.

מיכה פרלמן: חשוב גם לציין שמדובר בתקציבי שכר.

מיכה פרלמן: בגלל זה אנחנו באים, גם עכשיו וגם - - -

משה גפני: בסדר.

משה גפני: אבל אני מרגיש די מזופת עם העניין הזה.

משה גפני: הצגתם בוועדת החינוך, התרבות והספורט; הצגתם במליאת הכנסת.

משה גפני: אתם רוצים שאנחנו נאשר עכשיו סכום גדול מאוד, מבלי שיישבו ויסבירו לנו את התכנית.

גדי פרנק: אם אפשר?

גדי פרנק: זו מנה אחת מתוך שתיים שמאוד קריטי שהיא - - -

משה גפני: כן.

משה גפני: אבל - - -

מיכה פרלמן: המנה היותר גדולה, בוא נגיד, היא בדצמבר.

מיכה פרלמן: אפשר לבוא לקראת המנה הזאת, גם לבוא ולהציג את התכנית - - -

משה גפני: טוב, אוקי.

משה גפני: מי בעד אישור הפניות ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פניות שמספרן 876-874 – פה אחד נגד – אין נמנעים – אין

משה גפני: הפניות אושרו.

משה גפני: אני לא אאשר את המנה הבאה בדצמבר אם לא יבואו לפה עם תכנית כוללת של כל הנושא הזה.

מיכה פרלמן: אז אנחנו נבוא להציג את זה לוועדה.

משה גפני: זו לא חכמה שבאים ומאשרים את זה בוועדה אחרת, ומאשרים את זה במליאת הכנסת.

משה גפני: וכשמגיע לכאן תשלום כזה גדול, אנחנו לא יודעים מה התכנית.

משה גפני: אז אישרנו את זה עכשיו, ובדצמבר אני מבקש שיבואו.

משה גפני: ואם אפשר להביא גם את יושב-ראש הוועדה לתכנון ולתקצוב.

משה גפני: אני כבר לא נפגשתי איתו הרבה זמן, שיסביר.

משה גפני: מספר פנייה 877.

אורי גבע: פנייה זו מתגברת את משרד ראש הממשלה לתקציב הרשאה להתחייב, בהתאם לשתי החלטות שכבר רצות: הראשונה, זאת החלטת "מורשת", שדיברנו עליה פה.

אורי גבע: והשנייה זאת התכנית לשילוב נשים מצטיינות במגזר המיעוטים במוסדות להשכלה גבוהה.

משה גפני: טוב.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה שמספרה 877 – פה אחד נגד – אין נמנעים – אין

משה גפני: הפנייה אושרה.

טמיר כהן: אתה רצית להסביר.

משה גפני: מה?

אורי גבע: פנייה מספר 792, - - - עליה קודם, היא למעשה פנייה מספר 861.

אורי גבע: אנחנו טעינו במספר.

משה גפני: כן, כן.

אורי גבע: נתנו לך הסבר של פנייה מספר 861.

אורי גבע: אז אם אפשר - - -

משה גפני: מה זו פנייה 792?

אורי גבע: 792.

משה גפני: לאן אתה רוצה שנחזור?

משה גפני: כבר אין זמן.

אורי גבע: להצביע על פנייה מספר 861.

אורי גבע: ואם תרצה, אני אסביר לך את פנייה 792 שהצבעת עליה.

משה גפני: תסביר את פנייה מספר 792.

אורי גבע: בעצם פנייה מספר 792 היא פנייה של סוף השנה של משרד ראש הממשלה.

אורי גבע: בסוף השנה - - - את כל היחידות, איפה יש תתי-ביצוע, עודפי ביצוע, לפי מחירים.

אורי גבע: פנייה טכנית של סוף השנה.

אורי גבע: לעומת פנייה 861 - - -

משה גפני: אוקי.

משה גפני: פנייה מספר 792, מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה שמספרה 792 – פה אחד נגד – אין נמנעים – אין

משה גפני: הפנייה אושרה.

משה גפני: עכשיו, פנייה מספר 861.

אורי גבע: את זה הסברנו לך קודם - - -

משה גפני: עוד הפעם.

אורי גבע: זו בעצם פנייה שעושה גם הסטות פנימיות - - -

משה גפני: איפה פנייה מספר 861?

משה גפני: רגע.

משה גפני: יש פה יועצת משפטית, אחרי זה היא תגיד שאני לא מנהל את הישיבה נורמאלי.

קריאה: - - -

משה גפני: לא, הנה חזרתי.

משה גפני: הכול בסדר.

משה גפני: אבל, הנה, הוא הסביר בדיוק והצבעתי עוד פעם.

משה גפני: פנייה מספר 861, בבקשה.

אורי גבע: זו פנייה שעושה שינויים פנימיים בשתי יחידות.

אורי גבע: פשוט, הפניות הופרדו כמו שביקשתם בעבר.

אורי גבע: הקודמת, פנייה מספר 792, - - - במשרד ראש הממשלה הראשי והיחידות הקטנות.

אורי גבע: עכשיו, זה "נתיב" והמשרד לאזרחים ותיקים.

אורי גבע: עושים שינויים פנימיים.

אורי גבע: וכמובן, מתגברים בהתאם לביצוע בפועל.

אורי גבע: יש לנו סיכומים איתם עוד משנת 2010 שרצים.

אורי גבע: אז ברגע שהם הגיעו לביצוע מסוים, אנחנו מעבירים את יתרת התקציב.

משה גפני: מי בעד אישור הפנייה ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד אישור פנייה שמספרה 861 – פה אחד נגד – אין נמנעים – אין

משה גפני: הפנייה אושרה.

שכיב מוראד שנאן: אפשר הודעה, אדוני היושב-ראש?

משה גפני: כן, בבקשה.

שכיב מוראד שנאן: אני מבקש להסיר את הרוויזיה מפניות שמספרן 796, 797 ו-800 של רשות הטבע והגנים מהשבוע שעבר.

שכיב מוראד שנאן: אני רוצה גם להסיר את הרוויזיה שעשית עכשיו על משרד ראש הממשלה, אבל שיירשם בפרוטוקול שזה לא יאה ולא מכובד שמשרד ראש הממשלה לא דואג שהוא בעצמו יקיים את החלטות הכנסת והממשלה בשילוב בני מיעוטים בשירות המדינה.

משה גפני: תודה רבה, אני מודה לך.

משה גפני: אני גם ציפיתי שאתה תעשה את זה וידעתי שתעשה את זה.

משה גפני: תודה רבה, הישיבה נעולה.

דרורית שטיינמץ: פנייה מספר 832.

טמיר כהן: לא, לא, יש - - -, לא?

דרורית שטיינמץ: לא, פנייה מספר 830.

משה גפני: מה?

דרורית שטיינמץ: גרעיני משימה.

משה גפני: מה?

דרורית שטיינמץ: פנייה מספר 830.

אורי גבע: סליחה, יש לנו תשובה.

אורי גבע: רצית לדעת על גרעיני משימה.

משה גפני: לא, לא.

משה גפני: אני לא רוצה לדעת שום דבר עכשיו.

משה גפני: זה לשבוע הבא.

טמיר כהן: גם את ההודעה?

משה גפני: הכול בשבוע הבא.